מגיע בשביל שיר אחד? Psy

הראפר הקוריאני סיי (Psy) צפוי להופיע בישראל ב-25 ביולי בגני התערוכה בתל אביב, ויומיים אחר כך סמסיבה באילת, כך מסתמן הערב. אף מפיק ישראלי עוד לא אישר רשמית את עצם הגעתו, וטרם יצאו כרטיסים למכירה, אולם נדמה כי מדובר בהופעות שאכן צפויות להתקיים.

Psy עומד כמובן מאחורי הלהיט העולמי הענק "גאנגנם סטייל", שיצא בקיץ שעבר ותוך זמן קצר הטריף את העולם, בשילוב בין קליפ פרובוקטיבי לריקוד ממכר עם תנועות רכיבה של בוקר. הלהיט שבר את כל שיאי הצפיות האפשרים ברשת ועומד כעת על למעלה ממיליארד ו-650 מליון צפיות. הלהיט השני שניסה סיי לקדם בחודשים האחרונים הוא "Gentleman", אולם הוא לא הצליח להמריא כקודמו, והגיע בינתיים "רק" ל-400 מליון צפיות.

בהופעותו בתל אביב צפוי סיי לבצע את צמד השירים ואחר כך ללמד את הקהל לרקוד. אחריו יעלו להרקיד את הקהל דיג'יים מקומיים. עלות התענוג עומדת על 200 ש"ח לכרטיס - סכום סביר עבור הקהל היעד הצעיר של הקוריאני המקפץ.

אלפי ישראלים ישירו יחד בקוריאנית

סיי (Psy) צפוי לקבל על ההופעות 250 אלף דולר. זורמים בתעשיית המוזיקה הישראלית מעריכים את עלות הגעתו וההפקה כולה בכ-350 אלף דולר בסך הכל. במחיר של 200 ש"ח יידרשו להימכר כ-6,300 כרטיסים כדי לכסות את עלויות ההפקה.

אחד המפיקים המקומיים כבר מתח הערב ביקורת על המופע, עוד בטרם הוכרז רשמית: "זה גימיק נחמד, אבל מי ישלם כסף כדי לראות אותו מבצע שיר אחד, יהיה הגדול ככל שיהיה, שכבר יצא לכולם מכל החורים? נכון שמדובר בחווייה מיוחדת, אבל מה הוא ישיר, שני שירים בקוריאנית? ומה יקרה בשאר ההופעה?".

מה שבטוח, הוא שב-25 ביולי תוכלו לשמוע אלפי צעירים ישראלים שרית בקוריאנית, כאילו היתה זו שפת אימם, באחד המופעים המוזרים שנראו בישראל